open-index/open-wikipedia-markdown huggingface dataset:
Ozan Yanar

**Ozan Göksu Yanar** (s. 3. toukokuuta 1987 Istanbul, Turkki) on suomenturkkilainen poliitikko ja taloustieteen opiskelija. Hän oli Vihreän liiton kansanedustaja kauden 2015–2019. Yanar toimi Vihreiden nuorten ja opiskelijoiden liiton toisena puheenjohtajana vuonna 2015.

## Elämä
Yanar opiskelee taloustiedettä Helsingin yliopistossa. Hän valmistui valtiotieteiden kandidaatiksi vuonna 2013. Yanar työskenteli vuonna 2014 projektiekonomistina Suomen Ammattijärjestöjen Keskusjärjestö SAK:ssa. Aiemmin hän on työskennellyt muun muassa työ- ja elinkeinoministeriössä sekä Palkansaajien tutkimuslaitoksella. Hän on erikoistunut työn taloustieteeseen. Yanar oli Palkansaajien tutkimuslaitoksen julkaiseman ”Suomalainen palkkaero eurooppalaisessa vertailussa” -tutkimuksen tekijöitä.

## Politiikka
Yanar on toiminut Helsingin yliopiston ylioppilaskunnan edustajistossa vuodesta 2012 ensin ainejärjestöjen ryhmässä ja myöhemmin HYY:n Vihreiden ryhmässä. Edustajistovaaleissa 2014 hän sai eniten ääniä.

Keväällä 2014 hän oli ehdokkaana europarlamenttivaaleissa vihreiden listalla. Hän keräsi 2&nbsp;269 ääntä. Lisäksi hän on toiminut Helsingin Vihreiden hallituksen jäsenenä vuonna 2014. Yanar valittiin Vihreiden nuorten ja opiskelijoiden liiton yhteispuheenjohtajaksi vuodelle 2015 Saara Ilvessalon kanssa.

Yanar oli ehdolla kevään 2015 eduskuntavaaleissa, joissa hän nousi kansanedustajaksi 4&nbsp;196 henkilökohtaisella äänellä.

Vuoden 2017 kuntavaaleissa Yanar sai yli 4&nbsp;700 ääntä ja oli koko maan kärkikymmenikössä ja kolmas vihreiden listalla.

Yanar oli ehdolla kevään 2019 eduskuntavaaleissa. Hän sai 3&nbsp;569 ääntä eikä tullut valituksi.

Vuoden 2021 kuntavaaleissa Yanar sai 1&nbsp;066 ääntä ja tuli valituksi Helsingin kaupunginvaltuustoon.

Yanar oli ehdolla kevään 2023 eduskuntavaaleissa. Hän sai 1&nbsp;241 ääntä eikä tullut valituksi.

## Yksityiselämä
Yanar on syntynyt Turkissa ja asunut lapsena myös Englannissa ja Kyproksella. Suomeen hän muutti 14-vuotiaana. Hän on pelannut jalkapalloa B-nuorten SM-tasolla. Yanarilla on tytär yhdessä toimittaja Aishi Zidanin kanssa.

Hän on Turkin ja Suomen kansalainen.

## Lähteet

## Aiheesta muualla
* 
* Ozan Yanarin verkkosivut
* Kati Pietarinen: Uusi kärki. *Vihreä lanka* 8.12.2014.
* Antti Pikkanen: Post-demari. *Ylioppilaslehti* 6.3.2015.
DTM-kausi 2015

**DTM-kausi 2015** oli DTM-sarjan kuudestoista kausi. Sarja alkoi 2. toukokuuta 2015 Saksan Hockenheimringin radalla ja päättyi samalla radalla 18. lokakuuta 2015.

Sarjan mestaruuden voitti saksalainen Pascal Wehrlein. Toiseksi sijoittui brittiläinen Jamie Green ja kolmanneksi ruotsalainen Mattias Ekström.

## Kuljettajat

## Kilpailukalenteri

## Lähteet
Alinen Vehkajärvi

**Alinen Vehkajärvi** on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen *Mouhijärven alueeseen*.

## Maantiede
Järven pinta-ala on 6,4 hehtaaria ja sen pituus on 600 metriä ja leveys 100 metriä. Järven luusua sijaitsee järven koillisrannalla, josta saa alkunsa 3,6 kilometriä pitkä *Vehkaoja*, joka laskee Kourajärven *Vehkalahteen*. Järveen laskee pari suo-ojaa, joista yksi on Kiivanan laskuoja.

Järven rantaviiva on 1,4 kilometriä pitkä ja ranta on pääosin moreeni- ja kalliopohjaista metsämaastoa. Järven rannan tuntumassa on peltoja ja muutama loma-asunto, jonne johtaa tie Suodenniemeltä. Rannalla on myös kiinteä laavu.

## Lähteet
Ylinen Vehkajärvi

**Ylinen Vehkajärvi** on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen *Mouhijärven alueeseen*.

## Maantiede
Järven pinta-ala on 8,7 hehtaaria ja sen pituus on 500 metriä ja leveys 250 metriä. Järven luusua sijaitsee järven etelärannalla, josta saa alkunsa 1,5 kilometriä pitkä laskuoja *Vehkaojaan*, joka laskee Kourajärveen. Järveen laskee suo-ojia.

Järven rantaviiva on 1,3 kilometriä pitkä ja ranta on puoliksi moreeni- ja kalliopohjaista metsämaastoa ja puoliksi metsäistä suota. Rannalla on kolme loma-asuntoa, jonne johtaa tie Suodenniemeltä. Järven pohjoisrannan niemessä on nuotiopaikka.

## Lähteet
Kiivana

**Kiivana** on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen *Mouhijärven alueeseen*.

## Maantiede
Järven pinta-ala on 6,4 hehtaaria ja sen pituus on 330 metriä ja leveys 200 metriä. Järven luusua sijaitsee järven etelärannalla, josta saa alkunsa kilometrin pituinen laskuoja Aliseen Vehkajärveen, joka laskee *Vehkaojan* kautta Kourajärveen.

Järven rantaviiva on 1,4 kilometriä pitkä ja ranta on pääosin metsäistä suota. Järvi on mökitön eikä sen luo johda tietä.

## Historiaa
Vuoden 1855−56 Kalmbergin kartastossa järven nimi kirjoitettiin "Kivojärvi".

## Lähteet
Mustajärvi (Suodenniemi)

**Mustajärvi** on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen *Mouhijärven alueeseen*.

## Maantiede
Järven pituus on 150 kilometriä ja leveys 50 metriä. Järveen on kaivettu suo-ojia, mutta siitä ei lähde laskuojaa minnekään. Järven ranta on kokonaan metsäistä suota, eikä sen rannoille ole rakennettu mitään. Järven vieressä kulkee metsäautotie, joka vie parin kilometrin päähän Suodenniemen taajamaan. Lähellä ovat järvet Alinen Laisjärvi ja Ylinen Laisjärvi.

## Lähteet
### Viitteet
Ateenan kansallinen teknillinen korkeakoulu

**Ateenan kansallinen teknillinen korkeakoulu** () on teknillinen yliopisto, joka toimii Ateenassa Kreikassa. Se on perustettu vuonna 1836.

Korkeakoulussa on 9 tiedekuntaa ja yhteensä 40 laitosta. Niissä on yhteensä noin 10&nbsp;000 opiskelijaa, joista noin 1&nbsp;500 on jatko-opiskelijoita. Henkilökunnan määrä on 1&nbsp;350.

## Tiedekunnat

Korkeakoulun tiedekunnat ja niiden laitokset ovat:

## Lähteet

## Aiheesta muualla

* Εθνικό Μετσόβιο Πολυτεχνείο - National Technical University of Athens. Korkeakoulun verkkosivut.
Mão

**Jenílson Brito Rodrigues** (tunnetaan paremmin taiteilijanimellään **Mão**; s 6. joulukuuta 1978 Vitória) on brasilialainen beachfutismaalivahti, joka pelaa Corinthiansissa ja Brasilian beachfutismaajoukkueessa. Mão on osallistunut MM-kilpailuihin kahdeksan kertaa, saavuttaen seitsemän MM-mitalia. Hänellä on neljä kultaa, yksi hopea sekä kaksi pronssia. Vuoden 2009 MM-kisoissa Dubaissa MM-kultaa voittanut Mão valittiin turnauksen parhaaksi maalivahdiksi. 

Maajoukkueen kanssa Mão on myös voittanut viidesti Etelä-Amerikan mestaruuden. Seuratasolla hän on pelannut koko uransa kotimaassaan. Vuodesta 2011 alkaen Mãon seura on ollut Corinthians, jossa hän voitti maansa mestaruuden vuonna 2012. 

Mão on 186 senttimetriä pitkä.

## Lähteet
* http://www.fifa.com/worldfootball/statisticsandrecords/players/player=262673/index.html
Ateenan kauppakorkeakoulu

**Ateenan kauppakorkeakoulu** (; , *AUEB*) on kauppakorkeakoulu, joka toimii Ateenassa Kreikassa. Se on perustettu vuonna 1920.

Ennen vuotta 1989 korkeakoulu tunnettiin nimellä *Talous- ja kauppatieteiden korkeakoulu* (Ανωτάτη Σχολή Οικονομικών και Εμπορικών Επιστημών), jonka lyhennettä *ASOEE* käytetään koulusta usein edelleen. Korkeakoulussa on kahdeksan laitosta. Niissä on yhteensä 3&nbsp;000 opiskelijaa, joista 1&nbsp;200 on jatko-opiskelijoita.

## Laitokset

Korkeakoulun laitokset ovat:

* Informatiikan laitos
* Johtamistieteen ja -teknologian laitos
* Kansainvälisen ja eurooppalaisen talouden tutkimuksen laitos
* Laskentatoimen ja rahoituksen laitos
* Liikkeenjohdon laitos
* Markkinoinnin ja viestinnän laitos
* Taloustieteen laitos
* Tilastotieteen laitos

## Kuvia


File:Athens Economical University old bldg.jpg|Ateenan kauppakorkeakoulun päärakennus.
File:Auebroyal.JPG|Päärakennuksen aulatila.
File:AuebLibrary2.jpg|Kirjasto.


## Lähteet

## Aiheesta muualla

* Οικονομικό Πανεπιστήμιο Αθηνών - Athens University of Economics and Business. Yliopiston verkkosivut.
Luettelo Ruotsin korkeimmista rakennuksista

Tämä on päivitettävä luettelo korkeimmista rakennuksista Ruotsissa. Listassa on yli 50 metriä korkeat rakennukset. 

## Luettelo

## Lähteet
Alinen Laisjärvi

**Alinen Laisjärvi** on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen *Mouhijärven alueeseen*.

## Maantiede
Järven pinta-ala on 2,3 hehtaaria ja sen pituus on 280 metriä ja leveys 150 metriä. Järven luusua sijaitsee järven länsirannalla, josta saa alkunsa 3,5 kilometriä pitkä laskuoja Kourajärveen. Ainoa tulo-oja on Ylisen Laisjärven laskuoja. Järven rantaviiva on 0,67 kilometriä pitkä ja ranta on pääosin metsäistä suota. Rantoja ei ole rakennettu ja järvelle johtaa ainoastaan polku.

## Lähteet
Ylinen Laisjärvi

**Ylinen Laisjärvi** on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen *Mouhijärven alueeseen*.

## Maantiede
Järven pinta-ala on 2,1 hehtaaria ja sen pituus on 260 metriä ja leveys 100 metriä. Järven luusua sijaitsee järven pohjoisrannalla, josta saa alkunsa 200 metriä pitkä laskuoja Aliseen Laisjärveen, joka laskee Kourajärveen. Järven rantaviiva on 0,63 kilometriä pitkä ja ranta on pääosin metsäistä suota tai avosuota. Järven rantoja ei ole rakennettu eikä sille johda tietä.

## Lähteet
Charokópeio-yliopisto

**Charokópeio-yliopisto** (; myös *Harokopio-yliopisto*) on yliopisto, joka toimii Ateenassa Kreikassa. Se on perustettu vuonna 1990.

Yliopistossa on neljä laitosta. Niissä on yhteensä 1&nbsp;150 opiskelijaa.

## Laitokset

Yliopiston laitokset ovat:

* Informatiikan ja telematiikan laitos
* Kotitaloustieteen ja ekologian laitos
* Maantieteen laitos
* Ravitsemustieteen ja ravinto-opin laitos

## Lähteet

## Aiheesta muualla

* Χαροκόπειο Πανεπιστήμιο - Harokopio University. Yliopiston verkkosivut.
Nicolai Jørgensen

**Nicolai Jørgensen** (s. 15. tammikuuta 1991 Ballerup) on tanskalainen jalkapalloilija, joka on kotimaansa lisäksi pelannut Saksassa vuosina 2010–2012, Alankomaissa Feyenoordin joukkueessa vuosina 2016–2021 ja Turkissa Kasımpaşan joukkueessa kaudella 2021–2022. Viimeksi hän on edustanut FC Kööpenhaminaa kevätkaudella 2022. Oikeajalkainen Jørgensen on pelipaikaltaan vasen laitahyökkääjä tai piilokärki. Hän on pelannut myös Tanskan jalkapallomaajoukkueessa.

## Seurajoukkueura
Jørgensenin kasvattajaseura on Akatemisk Boldklubb, jota hän edusti vuodet 2009–2010. Vuonna 2010 hän siirtyi Saksan Bundesliigan Bayer Leverkuseniin, jota hän edusti kahden vuoden ajan pelaten Bundesliigassa vain kymmenen peliä sekä kaksi peliä Mestareiden liigassa. Vuonna 2012 hän oli lainalla sekä Bundesliiga-seura 1. FC Kaiserslauternissa että kotimaansa FC Kööpenhaminassa. Kööpenhaminassa Jørgensen pelasi kahdeksan peliä tehden kolme maalia ja niinpä seura osti Jørgensenin itselleen. Kööpenhaminassa Jørgensen on pelannut sekä Mestareiden liigaa että Eurooppa-liigaa. Eurooppa-liigan lohkovaiheen ottelussa HJK:ta vastaan syyskuussa 2014 Parkenilla vaihdosta kentälle tullut Jørgensen teki kaksi maalia Kööpenhaminan voittaessa 2-0.

## Maajoukkueura
Jørgensen on pelannut kaikissa Tanskan nuorten maajoukkueissa. Hän oli mukana kotimaassaan vuonna 2011 järjestetyissä alle 21-vuotiaiden EM-kisoissa. Tanskan jalkapallomaajoukkueessa Jørgensen debytoi vuonna 2011. Hän on pelannut 41 maaottelua ja tehnyt niissä yhdeksän maalia. MM-kilpailuissa 2018 hän pelasi kolme ottelua.

## Lähteet
* 
* http://www.national-football-teams.com/player/45613/Nicolai_Jorgensen.html
Joonian yliopisto

**Joonian yliopisto** () on yliopisto, joka toimii Korfun kaupungissa Kreikassa. Se on perustettu vuonna 1984 ja se aloitti toimintansa vuonna 1985. Joonian yliopisto kunnioittaa Korfulla toimineen Kreikan ensimmäisen yliopiston, vuonna 1824 perustetun Joonian akatemian muistoa.

Yliopistossa on kolme tiedekuntaa ja yhteensä kuusi laitosta.

## Tiedekunnat

Yliopiston tiedekunnat ja niiden laitokset ovat:

## Lähteet

## Aiheesta muualla

* Iόνιο Πανεπιστήμιο - Ionian University. Yliopiston verkkosivut.
Kreikan kansainvälinen yliopisto

**Kreikan kansainvälinen yliopisto** (; ) on yliopisto, joka toimii Thessalonikissa Kreikassa. Se on perustettu vuonna 2005. Se on Kreikan ainoa yliopisto, joka tarjoaa opetusta pelkästään englannin kielellä.

Yliopistossa on kolme tiedekuntaa, jotka tarjoavat useita eri tutkinto-ohjelmia.

## Tiedekunnat

Yliopiston tiedekunnat ovat:

## Lähteet

## Aiheesta muualla

* International Hellenic University. Yliopiston verkkosivut.
Länsi-Makedonian yliopisto

**Länsi-Makedonian yliopisto** () on yliopisto, joka toimii Flórinassa ja Kozánissa Kreikassa. Se on perustettu vuonna 2003 erottamalla Thessalonikin Aristoteles-yliopiston yksiköt kyseisissä kaupungeissa itsenäiseksi yliopistoksi.

Yliopistossa on kolme tiedekuntaa ja yhteensä kuusi laitosta. Niissä on yhteensä noin 4&nbsp;000 opiskelijaa, joista noin 500 on jatko-opiskelijoita. Henkilökunnan määrä on 142, joista 91 on opetus- ja tutkimushenkilökuntaa.

## Tiedekunnat

Yliopiston tiedekunnat ja niiden laitokset ovat:

## Lähteet

## Aiheesta muualla

* Πανεπιστήμιο Δυτικής Μακεδονίας - University of Western Macedonia. Yliopiston verkkosivut.
Ioánninan yliopisto

**Ioánninan yliopisto** () on yliopisto, joka toimii Ioánninassa Kreikassa. Se on perustettu vuonna 1964 ja se erotettiin itsenäiseksi yliopistoksi Thessalonikin Aristoteles-yliopistosta vuonna 1970.

Yliopiston pääpaikka on Ioánninassa. Lisäksi sillä on yksiköitä Agríniossa. Yliopistossa on seitsemän tiedekuntaa ja yhteensä 17 laitosta. Niissä on yhteensä 17&nbsp;040 opiskelijaa, joista 1&nbsp;300 on maisterivaiheen ja 2&nbsp;217 jatko-opiskelijoita (vuonna 2014). Henkilökunnan määrä on 1&nbsp;272, joista 720 on opetushenkilökuntaa.

## Tiedekunnat

Yliopiston tiedekunnat ja niiden laitokset ovat:

## Lähteet

## Aiheesta muualla
* Πανεπιστήμιο Ιωαννίνων - University of Ioannina. Yliopiston verkkosivut.
Irma Wikström

**Iris Irma Maria Wikström** (18. joulukuuta 1900 Sortavala – 7. tammikuuta 1969) oli suomalainen näyttelijä. Hänen näyttelijäkiinnityksiinsä kuuluivat muun muassa työrupeamat Viipurin Työväen Teatterissa ja Tampereen Työväen Teatterissa 1920- ja 1930-luvuilla. Näyttelijäntyönsä ohessa Wikström ohjasi operetteja.

## Elämä ja ura
Irma Wikströmin vanhemmat olivat veturinkuljettaja Theodor Meriluoto ja Anna Honkanen. Kansakoulun hän kävi Viipurissa. Sittemmin Wikström suoritti lauluopintoja Zenaida Kretzin ja Sofia Roihan johdolla. Hän aloitti taiteellisen uransa näyttelijänä Viipurin Suomalaisessa Operetissa vuosina 1919–1920. Sen jälkeen hänellä oli lukuisia teatterikiinnityksiä: Porin Työväen Teatteri 1920–1923, Viipurin Työväen Teatteri 1923–1933, Tampereen Työväen Teatteri 1933–1936, Viipurin Ympäristöteatteri 1936–1939, Lappeenrannan Teatteri 1940–1942, Viipurin Kaupunginteatteri 1942–1943, Lahden Teatteri 1943–1944 ja Kuopion Yhteisteatteri 1944–1948.

Wikströmin näyttämötehtäviä olivat muun muassa Anisja Leo Tolstoin näytelmässä *Pimeyden valta* ja Portia William Shakespearen komediassa *[[Venetsian kauppias]]*. Hänen roolejaan olivat niin ikään Liisa suomalaisessa kansannäytelmässä *[[Pohjalaisia (näytelmä)|Pohjalaisia]]* ja Joana näytelmässä *Iloinen sanoma*.

Wikström teki sivurooleja muutamissa elokuvissa 1950-luvulla, kaksi niistä kreditoimattomana.

## Filmografia
*...ja Helena soittaa (1952)
*Suomalaistyttöjä Tukholmassa (1952)
*Kolmiapila (1953)
*Näkemiin Helena (1955)
*Lain mukaan (1956)

## Lähteet
* *Kotimaisia näyttämötaiteilijoita sanoin ja kuvin*. Viipuri: Kustannusliike Opas, 1930.
* *Teatterin maailma – Maamme teatterit ja niiden taiteilijat*. Toim. Verneri Veistäjä. Helsinki: Kustannusosakeyhtiö Tammi, 1950.

### Viitteet
Makedonian yliopisto

**Makedonian yliopisto** () on yliopisto, joka toimii Thessalonikissa Kreikassa. Se on 
perustettu vuonna 1948 ja aloitti toimintansa vuonna 1957. Yliopisto on erikoistunut talous- ja yhteiskuntatieteisiin.

Yliopisto toimii Thessalonikin lisäksi Édessassa ja Náousassa. Yliopistossa on kymmenen laitosta.

## Laitokset
Yliopiston laitokset ovat:

## Lähteet

## Aiheesta muualla

* Πανεπιστήμιο Μακεδονίας - University of Macedonia. Yliopiston verkkosivut.
Panteion-yliopisto

**Panteion-yliopisto** () on yliopisto, joka toimii Kallithéassa Kreikassa. Se on perustettu vuonna 1927. Yliopisto on erikoistunut yhteiskunta- ja valtiotieteisiin.

Yliopiston pääpaikka on Kallithéassa Ateenan metropolialueella. Lisäksi se toimii useissa toimipaikoissa varsinaisen Ateenan alueella sekä Pireuksessa ja Sífnoksen saarella. Yliopistossa on neljä tiedekuntaa ja yhteensä yhdeksän laitosta. Niissä on yhteensä noin 21&nbsp;000 opiskelijaa, joista noin 1&nbsp;500 on maisterivaiheen ja noin 1&nbsp;000 jatko-opiskelijoita. Opetushenkilökunnan määrä on 248.

## Tiedekunnat

Yliopiston tiedekunnat ja niiden laitokset ovat:

## Lähteet

## Aiheesta muualla

* Πάντειο Πανεπιστήμιο - Panteion University. Yliopiston verkkosivut.
Patraksen yliopisto

**Patraksen yliopisto** () on yliopisto, joka toimii Patraksessa ja Agríniossa Kreikassa. Se on perustettu vuonna 1964 ja se aloitti toimintansa vuonna 1966.

Yliopistolla on kaksi yksikköä. Sen pääkampus sijaitsee Ríossa noin seitsemän kilometriä Patraksen keskustasta itään ja toinen kampus Agríniossa. Yliopistossa on viisi tiedekuntaa ja yhteensä 24 laitosta. Niissä on yhteensä 32&nbsp;686 opiskelijaa, joista 3&nbsp;959 on jatko-opiskelijoita. Henkilökunnan määrä on 1&nbsp;199.

## Tiedekunnat

Yliopiston tiedekunnat ja niiden laitokset ovat:

## Lähteet

## Aiheesta muualla

* Πανεπιστήμιο Πατρών - University of Patras. Yliopiston verkkosivut.
Thessalian yliopisto

**Thessalian yliopisto** () on yliopisto, joka toimii Thessalian alueella Kreikassa. Se on perustettu vuonna 1984.

Yliopiston pääpaikka on Vóloksessa. Sen lisäksi yliopistolla on yksiköt Kardítsassa, Lamíassa, Lárisassa ja Tríkalassa. Yliopistossa on kuusi tiedekuntaa ja yhteensä 18 laitosta. Niissä on yhteensä 12&nbsp;266 opiskelijaa, joista 2&nbsp;619 on jatko-opiskelijoita. Henkilökunnan määrä on 1&nbsp;023, joista 560 on opetus- ja tutkimushenkilöstöä (vuonna 2014).

## Tiedekunnat

Yliopiston tiedekunnat ja niiden laitokset ovat:

## Lähteet

## Aiheesta muualla

* Πανεπιστήμιο Θεσσαλίας - University of Thessaly. Yliopiston verkkosivut.
Karl Sahlgren

**Karl Rafael Sahlgren** (vuoteen 1960 **Salmio**; s. 13. elokuuta 1937 Maarianhamina) on suomalainen toimittaja, kirjankustantaja ja ruotsin kielellä kirjoittava kirjailija.

## Ura
Karl Sahlgren valmistui alun perin kansakoulunopettajaksi 1960. Hän oli toimittajana useissa suomenruotsalaisissa lehdissä ja hän työskenteli Yleisradion ruotsinkielisellä puolella kahteen otteeseen vuosina 1965–1980 ja 1983–1992. Hän tuli tunnetuksi dokumenttiohjelmien tekijänä.

Vuonna 1982 Sahlgren perusti vaimonsa kirjailija Brita Högnäs-Sahlgrenin kanssa *Sahlgrens förlag Ab*-kustannusliikkeen joka kustansi ruotsinkielisen kirjallisuuden ohella myös jonkin verran suomenkielistä kirjallisuutta. Otalammilla sijainneen kustantamon toiminta päättyi elokuussa 2014, se ehti julkaista yhteensä noin 200 nimikettä 32 vuoden aikana.

Sahlgren on julkaissut myös kaksi omaelämäkerrallista romaania ja kääntänyt ruotsin kielelle suomenkielisiä teoksia.

## Teoksia
* *Finntuppen: Roman.* Sahlgrens förlag, Otalampi 1984
* *Styvfadern: Roman.* Sahlgren, Otalampi 1992

## Toimitustöitä
* *Ett stycke finlandssvensk litteraturhistoria*. Utgiven av Brita Högnäs-Sahlgren och Karl Sahlgren. Sahlgren, Otalampi 2001.

## Käännöksiä
* Pertti Kavén: *70 000 små öden: Finlands krigsbarn*. Sahlgren, Otalampi 1994, 2. täyd. painos 2003
* metropoliitta Panteleimon: *Drömmens farkost: En klosteråldrings levnad: Roman.* Sahlgren, Otalampi 1996
* Maria Suutala: *Kvinnor och andra djur*. Texten har språkligt bearbetats och förkortats av Karl Sahlgren. Sahlgren, Otalampi 1997.
* Raija Siekkinen: *Smak av metall: Noveller.* Sahlgren, Otalampi 2000.
* Heikki Hyvönen: *Pikku Heikki och Mannerheim: Barnsoldat i Finlands armé*. Sahlgren, Otalampi 2009

## Lähteet

## Aiheesta muualla
* Karl Sahlgrenin Yleisradiolle tekemiä ruotsinkielisiä radio- ja TV-ohjelmia.  Yle Arkivet.
* Sahlgrenin kustantamon sivut.
Markus Bader

**Markus Bader** (s. 14. marraskuuta 1988) on itävaltalainen uransa lopettanut maastohiihtäjä. Hän edusti SC Waldring-Tirolia.

Bader hiihti maailmancupissa ensimmäisen kerran 14. joulukuuta 2008 Davosissa. Hänen paras maailmancup-sijoituksensa on 28. sija 15. tammikuuta 2011 Liberecin vapaan hiihtotavan sprintissä. FIS-kilpailuja hän on voittanut kuusi. (Päivitetty 4. joulukuuta 2014.)

Bader sijoittui kuudenneksi vapaan hiihtotavan sprintissä alle 23-vuotiaiden MM-kilpailuissa Hinterzartenissa 26. tammikuuta 2010.

Bader lopetti uransa maastohiihtäjänä keväällä 2016.

## Lähteet
Europa ’51

**Europa ’51** on vuonna 1952 ensi-iltansa saanut Roberto Rossellinin ohjaama elokuva, jonka pääosaa esittää Ingrid Bergman. Elokuva on poliittisesti suorasukainen mutta samalla hienovarainen tutkielma modernista pyhimystarinasta. Rosselinin mukaan se oli naisnäkökulmasta tehty uudelleenfilmatisointi hänen omasta elokuvastaan *[[Francesco, Jumalan narri]]* (1950). Elokuva on jäänyt vähälle huomiolle ohjaajan muuhun tuotantoon verrattuna, vaikka se oli hänen oma suosikkinsa.

## Juoni

Roomassa elävä Irene Girard (Ingrid Bergman) on rikas ja itsekeskeinen seurapiirikaunotar, jota kalvaa syyllisyys nuoren poikansa kuolemasta. Helpottaakseen syyllisyydentunnettaan ja löytääkseen elämälleen tarkoituksen hän päättää omistaa aikansa ja rahansa kaupungin köyhien ja sairaiden auttamiseksi. Uusi elämäntehtävä päättäväisenä aktivistina johtaa kuitenkin avioliitto-ongelmiin ja saa yhteiskunnan kyseenalaistamaan hänen mielenterveytensä.

## Pääosat

## Lähteet
Peloponnesoksen yliopisto

**Peloponnesoksen yliopisto** () on yliopisto, joka toimii Peloponnesoksen alueella Kreikassa. Se on perustettu vuonna 2002.

Yliopiston pääpaikka on Trípolissa. Sen lisäksi sillä on yksiköt Kalamátassa, Kórinthoksessa, Náfpliossa ja Spártissa, toisin sanoen kaikissa Peloponnesoksen alueen alueyksiköiden pääkaupungeissa. Yliopistossa on viisi tiedekuntaa ja yhteensä yhdeksän laitosta. Niissä opiskelee yhteensä noin 6&nbsp;000 opiskelijaa.

## Tiedekunnat

Yliopiston tiedekunnat ja niiden laitokset ovat:

## Lähteet

## Aiheesta muualla

* Πανεπιστήμιο Πελοποννήσου - University of Peloponnese. Yliopiston verkkosivut.
Pireuksen yliopisto

**Pireuksen yliopisto** () on yliopisto, joka toimii Pireuksessa Kreikassa. Se on perustettu vuonna 1938. Yliopisto on erikoistunut talous- ja tilastotieteeseen, liikkeenjohtoon sekä informaatioteknologiaan.

Yliopistossa on neljä tiedekuntaa ja yhteensä yhdeksän laitosta. Niissä on yhteensä 9&nbsp;300 opiskelijaa, joista 1&nbsp;300 on jatko-opiskelijoita.

## Laitokset

Yliopiston tiedekunnat ja laitokset ovat:

## Lähteet

## Aiheesta muualla

* Πανεπιστήμιο Πειραιώς - University of Piraeus. Yliopiston verkkosivut.
Marja Koskinen

**Marja Onerva Koskinen** (s. 14. elokuuta 1937 Helsinki) on suomalainen venäjänkielisen kirjallisuuden suomentaja.

## Suomennoksia
* Maria Rolnikaite: *En voi vaieta*; käsikirjoituksesta suom. Marja Koskinen ja Natasha Pienimäki. WSOY 1966
* J. A. Krasin: *Vastaus vastustajille: Leninismi ja vallankumous*. Uutistoimisto Novosti (APN), Helsinki 1967
* M. I. Trus: *[[Lenin]] ja ulkopolitiikka*. Kansankulttuuri, Helsinki 1970
* Anton Tšehov: *Tuntemattoman tarina ja muita novelleja*; suom. Ulla-Liisa Heino ja Marja Koskinen; kuvitus Antero Aho ja Eduard Prüssen. Otava 1971
* I. A. Krylov: *Eläintarinoita*; kuv. E. M. Ratšev; Marja Koskisen suorasanaisen käännöksen pohjalta runomuotoon kirjoittanut Kirsi Kunnas. Weilin + Göös, Helsinki 1974, 3. uud. painos nimellä *Krylovin faabeleita*. WSOY 2004
* Anton Tšehov: *Mestarinovelleja 1*; suom. Ulla-Liisa Heino ja Marja Koskinen. Otava 1975 (novellit *Onni, Aro, Tulet, Nolo tapaus, Ikävä tarina, Kaksintaistelu, Tuntemattoman tarina*)
* Anton Tšehov: *Mestarinovelleja 2*; suom. Ulla-Liisa Heino ja Marja Koskinen. Otava 1975 (novellit *Naisten kuningaskunta, Kolme vuotta, Tappo, Adriadna, Elämäni, Taiteilijan tarina, Talonpoikia, Rattailla, Karviaismarjoja, Nainen ja sylikoira, Rotkossa*)
* Juri Kazakov: *Syksyä tammimetsissä*: novelleja. Otava 1976
* Juri Trifonov: *Talo rantakadulla*. Gummers 1977
* Vladimir Bogomolov: *Elokuu 1944*. Gummerus 1978
* Anton Tšehov: *Vaimoni ja muita novelleja*; suom. Martti Anhava, Ulla-Liisa Heino, Marja Koskinen. Otava 1978
* Arkadi ja Boris Strugatski: *Hankalaa olla jumala*. WSOY 1979
* Leonid Brežnev: *Muistelmia: Pieni maa; Jälleenrakennuskausi; Uudismaa*; suom. Ulla-Liisa Heino ja Marja Koskinen. Otava 1979
* Juri Trifonov: *Vanhus*. Gummerus 1979
* Juri Trifonov: *Pitkät jäähyväiset*. Gummerus 1981
* Vladimir Krupin: *Elävää vettä*; Novyi mir -lehden numerosta 8/1980 suom. Marja Koskinen. WSOY 1982
* Juri Trifonov: *Aika ja paikka*. Tammi 1983
* Tatjana Tolstaja: *Tulta ja pölyä*. WSOY 1989
* Mihail Tšernjonok: *Tappion uhalla*. WSOY 1990

## Palkinnot
* Valtion kääntäjäpalkinto 1982

## Lähteet
Moniongelmaisuus

**Moniongelmaisuus** tarkoittaa sitä, että ihmisellä on monia ongelmia samanaikaisesti. Moniongelmaisuus voi olla syrjäytymistä ja samanaikaista mielenterveyden häiriötä. Kaarlo Simojoen mukaan sekakäytön ohella on lisääntynyt moniongelmaisuus.

## Moniongelmainen nuori
Tutkimusprofessori Mauri Marttusen mukaan moniongelmainen nuori voidaan määritellä monin tavoin:
# Nuori, jolla samaan aikaan monia ongelmia
#* käytös- ja muu mielenterveyshäiriö
#* päihde- ja muu mielenterveyshäiriö
#* päihde-, käytös ja muu mielenterveyshäiriö
#* näihin liittyen muu erityisvaikeus (oppiminen)
# Nuori, joka tarvitsee ja käyttää samaan aikaan erityyppisiä palveluja
#* mielenterveys- ja päihdepalvelut
#* mielenterveys- ja lastensuojelun palvelut
#* lastensuojelulaitokseen sijoitettu nuori jolla mielenterveysongelmia

## Lähteet
County Sea Horse

**County Sea Horse**  oli Countyn tehtaan valmistama malli. Kyseessä oli amfibiotraktori.

## Tekniset tiedot

* Valmistaja: County Commercial Cars
* Valmistuspaikka: Flett, Hampshire, Englanti
* Malli: Sea Horse
* Tyyppi: Amfibiotraktori
* Moottori: Nelisylinterinen
* Teho: 38,5 kW (52 hv)
* Vaihteisto: Kuusinopeuksinen
* Paino: 5&nbsp;794 kg
* Valmistui: 1964

## Historia
Countyn traktorit perustuivat Fordsonin Super Major -traktoreihin, ja yhtiö kilpaili Fordsonia vastaan hanakasti.

County päätti rakentaa Sea Horsen (suomeksi "Merihevonen") mainokseksi omalle yritykselleen. Tämän amfibiotraktorin oli määrä ylittää ajaen Englannin kanaali historian ensimmäisenä traktorina. 5,5 kilometrin tuntinopeudella vedessä ajanut Sea Horse saavutti Englannin rannikon seitsemän tunnin ja viidenkymmenen minuutin jälkeen. Lähtö tapahtui Ranskasta ja matkaa kertyi 51 kilometriä.

## Rakenne

Amfibiotraktorin tärkeimpänä uutena ominaisuutena voi pitää kelluntajärjestelmää, joka toimi siten, että neljän kookkaan Goodyear-renkaan sisältämä suuri ilmamäärä kannatti miltei kuuden tonnin painoista traktoria. Valmistaja pelasi varman päälle asentamalla vielä ontelot ja isot kelluntasäiliöt keulaan ja perään. Yritys selitti, että säiliöitä voitiin käyttää painolastina kuivalla maalla työskenneltäessä. Ontelot auttoivat Sea Horsea myös vedessä vakauttamalla liikkumista voimakkaassa aallokossa ja laivojen vanavedessä kuljettaessa.

Liikkuminen tapahtui siipiratasalusten tavoin traktorin massiivisilla renkailla. Tässä tulivat ilmi Sea Horsen ongelmat. Yksi ongelma oli traktorin hidas liikkuminen vedessä (5,5 kilometriä tunnissa). Lisäksi renkaat roiskivat vettä kuljettajan päälle.

Teknisiin onnistumisiin kuului ehdottomasti se, että traktoria ei tarvinnut muuttaa Countyn valmiista traktorien mallistoista juuri lainkaan. Esimerkiksi traktorin koneistoa ei pyritty suurella vaivalla tekemään vesitiiviiksi, vaan pelkästään kytkinkotelo. Myös Countyn tehtaan traktoreihin käyttämät tavalliset öljytikut vaihdettiin kierteellä varustettuihin vastaaviin. Ohjauslaitteisto toimi samalla periaatteella kuin kuivalla maalla. Seurauksena oli se, että kääntöympyrä oli vedessä huomattavasti suurempi.

## Myynti
County Sea Horsea ei myyty yhtään kappaletta.

## Lähteet
*
Henry George

**Henry George** (2. syyskuuta 1839 Philadelphia, Pennsylvania, Yhdysvallat – 29. lokakuuta 1897 New York, Yhdysvallat) oli yhdysvaltalainen taloustieteilijä, kirjoittaja ja poliittinen vaikuttaja. George esitti teoksessaan *[[Edistys ja köyhyys]]* (1879, suom. 1906), että maan niin sanottu ansioton arvonnousu tulisi periä verona yhteiskunnan hyväksi.

## Teokset
* 

## Katso myös
*Georgismi

## Lähteet

## Aiheesta muualla

* 
*
Kaarina Helakisa -palkinto

**Kaarina Helakisa -palkinto** on Otavan kirjasäätiön jakama kirjallisuuspalkinto, joka myönnetään tunnustuksena merkittävästä työstä lasten- ja nuortenkirjallisuuden alueella. Se jaetaan nykyään joka toinen vuosi. Otava oli Kaarina Helakisan pitkäaikainen kustantaja.

Palkinto jaettiin ensimmäisen kerran vuonna 1999. Sen arvo on 15&nbsp;000 euroa. Vuonna 1999 palkinnon arvo oli 25&nbsp;000 markkaa.  

## Palkinnon saajat
* 1999 kirjailija Tuula Kallioniemi
* 2000 kirjailija Jukka Itkonen
* 2001 kuvittaja, kirjailija Kristiina Louhi
* 2002 kirjailija Tuija Lehtinen
* 2003 graafikko, kirjailija Mauri Kunnas
* 2004 kirjailija, taiteilija Maikki Harjanne
* 2005 kirjailija Timo Parvela
* 2006 kirjailija-kuvittajat Aino Havukainen ja Sami Toivonen
* 2008 sarjakuvapiirtäjä Tarmo Koivisto
* 2007 kirjailija Hanna Marjut Marttila
* 2009 kirjailija Kirsti Manninen
* 2010 kirjailija Eppu Nuotio
* 2011 lastenkirjailija Reetta Niemelä
* 2012 kirjailija Siri Kolu
* 2013 kirjailija Reeta Aarnio
* 2014 kirjailija Veera Salmi
* 2015 graafikko, kirjailija Mauri Kunnas
* 2016 kirjailija Helena Waris
* 2017 kirjailija Salla Simukka
* 2018 kuvittaja, lastenkirjailija Ninka Reittu
* 2019 kirjailija Hannele Lampela
* 2020 kirjailija Magdalena Hai
* 2021 kuvittaja Matti Pikkujämsä
* 2022 kuvittaja ja lastenkirjailija Johanna Lumme
* 2023 kirjailija Mila Teräs
* 2025 kirjailija, kuvittaja Nina Pirhonen
Lähde

## Lähteet
Lapérouse-luokka (merentutkimusalus)

**Lapérouse-luokka** on Ranskan laivaston neljän merentutkimusaluksen muodostama alusluokka, jonka aluksista yksi on muutettu ulkovartioalukseksi.

## Alukset

## Lähteet
Tommi Micklin

**Tommi Wilhelm Micklin** (2. marraskuuta 1960 Salo – 13. marraskuuta 2014 Salo) oli suomalainen rumpali, säveltäjä ja sanoittaja, joka soitti mm. yhtyeissä Uutiset ja sää, Vaavi, Se, Kelpo Pojat ja Innerspacemen.

## Lähteet

## Aiheesta muualla
* 
*
Starve for the Devil

**Starve for the Devil** on Arsisin neljäs studioalbumi, joka julkaistiin 5. helmikuuta 2010.

## Kappaleet
Kaikki kappaleet sanoittanut James Malone.

#
#
#
#
#
#
#
#
#
#

## Kokoonpano
;Yhtye
* James Malone – laulu, kitara
* Mike van Dyne – rummut
* Nicholas Cordle – kitara
* Nat Carter – bassokitara

;Tuotanto
* Chris "Zeuss" Harris – tuottaja, äänittäjä, miksaaja, masteroija
* Mark Riddick – kansikuva
* Tonya Rose – design

## Arvostelut
* AllMusic: *positiivinen*

## Lähteet

## Aiheesta muualla
* 
* ''Starve for the Devil'' discogs.com -sivustolla
Fykologia

**Fykologia** (myös **algologia**, **levätiede**) on tieteenala joka tutkii leviä. Se on kasvitieteen eräs osa-alue.

Levät muodostavat laajan heterogeenisen ryhmän pääosin vedessä eläviä kasveja, joiden koko vaihtelee mikroskooppisista eliöistä aina pensas- ja puumaisiin kasveihin. Fykologia tieteenalana on tärkeä ihmiskunnalle, koska leväkasvit ovat tärkeitä ekologian osatekijöitä. Eräät levät, kuten planktonit, ovat elintärkeä osa ravintoketjua. Rannikkoalueilla suurikokoiset leväkasvit ovat tärkeä osa ihmisten ruokavaliota. Leviä käytetään myös teollisesti ja eräät levälajit ovat tärkeitä jodin, agarin, karrageenien, algiinihapon ja kaliumkarbonaattien lähteitä.

## Lähteet
Leadbeaterinpussiliito-orava

**Leadbeaterinpussiliito-orava** (*Gymnobelideus leadbeateri*) on harvinainen pussiliito-oravien heimoon kuuluva australialainen eläin, ja sukunsa **Gymnobelideus** ainoa laji. Sen uudeksi suomenkieliseksi nimeksi on ehdotettu **liitopussiorava**.

Leadbeaterinpussiliito-oravalla on isot silmät ja korvat, pitkä pörröinen häntä ja pehmeä turkki. Se on harmaanruskea, selkää pitkin kulekee tummempi raita. Pään ja vartalon yhteispituus on noin 15 cm, häntä on 16-18 cm pitkä.

Lajin luultiin kuolleen sukupuuttoon vuoden 1939 metsäpaloissa, mutta se löydettiin uudelleen 1961. 

## Lähteet
Murray Gold

**Murray Jonathan Gold** (s. 28. helmikuuta 1969 Portsmouth, Englanti) on brittiläinen säveltäjä, joka tekee musiikkia televisiosarjoihin, elokuviin ja teatteriin. Hän on myös dramaturgi.

Gold on tehnyt musiikkia muun muassa televisiosarjoihin *[[Doctor Who]]* (2005–), *[[Scott & Bailey]]* (2011) ja *[[Hävytöntä]]* (2004–2013) sekä elokuviin *[[Arvoituksia arkussa]]* (2007) ja *[[Veronika päättää kuolla (elokuva)|Veronika päättää kuolla]]* (2009).

Gold on saanut neljä Bafta-ehdokkuutta parhaasta musiikista televisiosarjoista *Vanity Fair – Turhuuden turuilla* (1999), *[[Älä kerro äidille]]* (2000), *Casanova* (2005) ja *[[Doctor Who]]*.

## Doctor Who

Gold on toiminut BBC:n tuottaman tieteissarjan Doctor Whon musiikista vastaavana ohjaajana vuodesta 2005 lähtien. Goldin aikakaudella sarjan musiikki hyödyntää enemmän orkesterisovituksia kun sarjan alkuaikoina sen musiikki oli pääosin elektronista.

Hän teki uuden sovituksen sarjan tunnusmusiikista sen viidennen kauden alussa vuonna 2010. Gold on säveltänyt useita teemoja sarjan päähahmolle tohtorille kuten esimerkiksi yhdeksännen ja kymmenennen tohtorin teemat *The Doctor's Theme* ja *The Doctor Forever* sekä yhdennentoista tohtorin teemat *I Am The Doctor* ja *A Madman With A Box*. Hän on myös luonut useita teemamusiikkeja sarjan muille hahmoille.

Gold on myös säveltänyt Doctor Whon spin-off-sarjojen *[[The Sarah Jane Adventures]]* ja *[[Torchwood]]* tunnusmusiikin, ja vastaa jälkimmäisen sarjan musiikista Ben Fosterin kanssa. 

## Lähteet

## Aiheesta muualla

*
Strontiumkarbonaatti

**Strontiumkarbonaatti** (SrCO3) on strontium- ja karbonaatti-ionien muodostama epäorgaaninen ioniyhdiste. Yhdiste esiintyy luonnossa strontianiittimineraalina. Strontiumkarbonaattia voidaan käyttää metallisen strontiumin ja strontiumyhdisteiden, lasitteiden ja keramiikan sekä loisteaineiden valmistuksessa sekä pyrotekniikassa.

## Ominaisuudet
Huoneenlämpötilassa strontiumkarbonaatti on valkoista kiteistä ainetta. Yhdiste on käytännöllisesti katsoen veteen liukenematonta, mutta liukenee happoliuoksiin muodostaen happojen suoloja sekä ammoniumioni- tai hiilidioksidipitoiseen veteen. Kuumennettaessa strontiumkarbonaattia 924&ndash;926 °C:n lämpötilaan yhdisteen alkeiskoppi muuttuu rombisesta heksagonaaliseksi. Kuumennettaessa enemmän noin 1&nbsp;500 °C:n lämpötilaan strontiumkarbonaatti hajoaa strontiumoksidiksi ja hiilidioksidiksi.
:SrCO3 → SrO + CO2

## Valmistus ja käyttö
Strontiumkarbonaattia valmistetaan celestiittimineraalista, joka on koostumukseltaan strontiumsulfaattia. Ensimmäisessä vaiheessa strontiumsulfaatti pelkistetään hiilen avulla strontiumsulfidiksi, joka liukenee veteen. Strontiumsulfidiliuoksista strontiumkarbonaattia saostetaan joko hiilidioksidin tai natriumkarbonaatin avulla. Menetelmän valinta riippuu muun muassa mahdollisuuksista hyödyntää sivutuotteina muodostuva vetysulfidi ja natriumsulfidi. Saostunut tuote suodatetaan ja kuivataan.
:SrS + CO2 + H2O → SrCO3 + H2S
:SrS + Na2CO3 → SrCO3 + Na2S

Strontiumkarbonaatin tärkein kohde on ollut väritelevisioissa käytettävien kuvaputkien loisteaineiden valmistus. Strontiumkarbonaatista valmistetaan muita strontiumyhdisteitä kuten strontiumkloridia, strontiumnitraattia ja strontiumoksidia, josta pelkistetään metallista strontiumia. Strontiumkarbonaattia käytetään myös kestomagneettien ja dielektristen keraamien valmistukseen, lyijyn poistamiseen sinkistä ja punaisten ilotulitteiden valmistamiseen.

## Lähteet

## Aiheesta muualla
*PubChem: Strontium carbonate
Unwelcome

**Unwelcome** on Arsisin viides studioalbumi, joka julkaistiin 30. huhtikuuta 2013.

## Kappaleet
#
#
#
#
#
#
#
#
#
#

## Kokoonpano
;Yhtye
* James Malone – laulu, kitara
* Brandon Ellis – kitara
* Noah Martin – bassokitara, taustalaulu
* Shawn Priest – rummut

;Vierailevat muusikot
* Ryan Knight – kitarasoolo (kappale 7)
* Nick Cordle – kitarasoolo (kappale 9)

;Tuotanto
* Mark Lewis – tuottaja, äänittäjä
* Eyal Levi – äänittäjä
* Mark Riddick – grafiikka, layout

## Arvostelut
* About.com: 
* Metal Blast: 
* Metalholic.com: 8.1/10

## Lähteet

## Aiheesta muualla
* 
* ''Unwelcome'' discogs.com -sivustolla
FS Arago (P675)

**Arago** (runkonumerot A795 ja P675) on Ranskan laivaston Lapérouse-luokan ulkovartioalus.

## Valmistus

Alus tilattiin Lorientista DCN:ltä, missä köli laskettiin 26. kesäkuuta 1989. Se laskettiin vesille 6. syyskuuta 1990 ja otettiin palvelukseen 9. heinäkuuta 1991.

## Palvelus
Alus aloitti palveluksensa merentutkimusaluksena Papeetella, mistä se palasi Touloniin 1. heinäkuuta 2002. Alus muutettiin ulkovartioalukseksi ja palautettiin palvelukseen 1. lokakuuta. Alus korvasi 2011 *[[La Railleuse (P689)|La Railleusen]]* Papeetella.

## Lähteet
Risto Pohjanpalo

**Risto Inko Pohjanpalo** (s. 3. kesäkuuta 1947) on suomalainen radiotoimittaja. Hän toimi yli 30 vuotta Yleisradiossa ja 1997–2009 MTV-konsernissa Radio Novan ja Sävelradion uutispäätoimittajana ja MTV:n multimediatoiminnan päällikkönä. Hän sai Valtion journalistipalkinnon vuonna 2009.

Pohjanpalo valmistui ylioppilasmerkonomiksi Kokkolan kauppaoppilaitoksesta 1971. Jo kouluaikoinaan Pohjanpalo toimi Yleisradion Keski-Pohjanmaan alueradiossa ensin avustajana ja sitten vakinaisena toimittajana vuosina 1966–1974. Hän teki tuolloin uutis- ja ajankohtaisjuttuja myös valtakunnallisiin radio- ja tv-ohjelmiin.

Pohjanpalo siirtyi Helsinkiin 1974 ja toimi kymmenisen vuotta radion pääuutislähetyksen Päivän peilin toimittajana. Hän sai usein erityistehtäviä muun muassa vaalitulospalvelujen tuottajana ja projektinvetäjänä ETYKin 10-vuotisjuhlien radioinnissa ja televisioinnissa 1985. Uutistoimituksen toimituspäälliköksi Pohjanpalo nimitettiin 1988. Hänen johdollaan Yle aloitti ensin säännölliset yöuutiset ja sitten ympärivuorokautiset uutiset tasatunnein.

Vuonna 1997 Pohjanpalo siirtyi Yleisradiosta perustamaan ja vetämään ensimmäisen valtakunnallisen kaupallisen radioaseman Radio Novan uutistoimintaa vastaavana päätoimittajana. Hän sai myöhemmin tehtäväkseen johtaa myös MTV:n uutisten multimediatoimitusta.

Pohjanpalo toimi 1980-luvulla Radio- ja TV-toimittajien liiton RTTL:n hallituksessa. Hän oli mukana perustamassa Sähköisen median päätoimittajat -yhdistystä ja toimi sen puheenjohtajana vuodesta 2004. Vuosina 1998–2009 hän oli sotilastiedotusyhdistys TK-Tiedotuskillan puheenjohtaja. Julkisen sanan neuvostossa Risto Pohjanpalo on toiminut 1999–2004 muun muassa varapuheenjohtajana.

Eläkkeelle siirryttyään Pohjanpalo toimii Keskipohjanmaa-lehden kolumnistina ja journalismialan kouluttajana yrityksensä Pohjanpalo Media kautta.

## Lähteet
Lauri Helve

**Lauri Kaarle Olavi Helve** (4. helmikuuta 1943 Helsinki – 19. maaliskuuta 2018 Helsinki) oli suomalainen taloustoimittaja ja lehdenkustantaja. Hän toimi *[[Kauppalehti|Kaup­pa­leh­den]]* vas­taa­va­na pää­toi­mit­ta­ja­na ja kustantajana 1989–2003. Hän sai lehdistöneuvoksen arvon 2001 ja Valtion journalistipalkinnon vuonna 2002.

Helve kir­joit­ti yli­op­pi­laak­si Munkkiniemen yhteiskoulusta Helsingissä ja suo­rit­ti sa­no­ma­leh­ti­tut­kin­non Tampereen yliopistossa 1968. Hän toimi ensin *[[Aamulehti|Aa­mu­leh­den]]* toi­mit­ta­ja­na 1966–1967 ja sitten 17 vuotta *[[Helsingin Sanomat|Hel­sin­gin Sa­no­mien]]* ta­lous­toi­mi­tuk­ses­sa 1967–1984. Saman konsernin *[[Ilta-Sanomat|Il­ta-Sa­no­mien]]* pää­toi­mit­ta­ja­na hän oli 1985–1989, kunnes palasi talousjournalismiin tultuaan nimitetyksi *Kaup­pa­leh­den* vas­taa­va­ksi pää­toi­mit­ta­ja­ksi 1989 ja kus­tan­ta­ja­ksi 1990. Hän toimi myös *Kaup­pa­leh­den* hal­li­tuk­ses­sa 1998–2003 sekä omistajayhtiö Alma Median joh­to­kun­nas­sa 1999–2002 ja hal­li­tuk­ses­sa 2002–2011.

Valtion journalistipalkinnon perusteluissa Helpeestä todetaan:”Nasevan ajankohtaiskirjoittamisensa ansiosta Helve on merkittävä yhteiskunnallisen keskustelun käynnistäjä ja aktiivinen suomalaisen talouselämän kehittäjä. – – Kauppalehden nykyinen johtava asema on pitkälti päätoimittaja Helven ansiota. – – Pitkän journalistin uransa aikana Helve on tehnyt systemaattista työtä, jotta talouden ja yrityselämän ilmiöiden seuranta olisi lukijoille helpommin ymmärrettävää.”

## Lähteet

## Aiheesta muualla
* Lauri Helven muistokirjoitus ''Helsingin Sanomissa''.
Vladimir Aleksejev (suunnistaja)

**Vladimir Aleksejev** (, s. 1961) on entinen venäläinen/neuvostoliittolainen suunnistaja, joka edusti maataan seitsemissä suunnistuksen MM-kilpailuissa v. 1987–2001. Hänen paras henkilökohtainen sijoituksensa MM-kilpailuissa oli 4. (v. 1991, Marianske Lazne, Tšekkoslovakia). MM-kilpailujen viesteissä Alexejev sijoittui Neuvostoliiton/Venäjän joukkueissa kolme kertaa sijalle 4 ja kolme kertaa sijalle 5.
Seuratasolla Alexejev edusti Pohjoismaisissa kilpailuissa Ikaalisten Nouseva-Voimaa vuosina 1991–2003 sijoittuen parhaimmillaan Jukolan viestissä sijalle 9 vuonna 1995.

## Lähteet
Pelengana

**Pelengana** on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen varrella viitisen kilometriä Ségoun keskustasta itään. Kunnassa on 56&nbsp;300 asukasta (vuonna 2009).

Pelenganan kunta rajoittuu pohjoisessa Ségoun piirin Baguindadougoun ja Markalan, idässä Togoun ja Boussinin, etelässä Cinzanan ja Sakoïban sekä lännessä Ségoun ja Diganidougoun kuntiin. Kuntaan kuuluu 28 kylää.

Paikallisia elinkeinoja ovat maanviljely, karjanhoito, kalastus, käsityöammatit ja pienimuotoinen kaupankäynti. Pelenganan kautta kulkee Ségoun ja Moptin välinen maantie RN6.

## Lähteet
Länsialbaynbikol

**Länsialbaynbikol** on bikol-kieli, jota puhutaan Filippiinien Albayn provinssissa Luzonin saaren eteläosassa. Kieltä puhui SIL Internationalin mukaan äidinkielenä  ihmistä vuonna 2009.

Länsialbaynbikol kuuluu bikol-kielten sisämaahaaraan ja on läheistä sukua buh’inoninbikolille, liboninbikolille ja mirayanbikolille. Kaikki neljä luokiteltiin ISO 639 -kielitunnusstandardissa alun perin yhdeksi kieleksi (”albaynbikol”), mutta tammikuussa 2010 luokittelua muutettiin ja kaikille varianteille annettiin erilliset kielikoodit.

## Lähteet
Timo Laurila

**Timo Laurila** (s. 8. helmikuuta 1981) on suomalainen futsalpelaaja. Hän edustaa kaudella 2014–2015 Futsal-Ykkösessä pelaavaa Pori Futsalia.

Laurila on pelannut Suomen futsalmaajoukkueessa viisi ottelua. Hän on pelannut Futsal-liigaa Porin Palloilijoissa ja FC Jazzissa.

Laurila on pelannut myös jalkapalloa. Kaudella 2014 hän edusti Kolmosen Toejoen Veikkoja. Laurila on edustanut jalkapallossa myös Porin Palloilijoita ja Pihlavan Työväen Urheilijoita.

## Lähteet
Togou

**Togou** on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen varrella 35 kilometriä Ségousta koilliseen. Kunnassa on 9&nbsp;000 asukasta (vuonna 2009).

Togoun kunta rajoittuu pohjoisessa Ségoun piirin Markalan ja Sansandingin, idässä Farakou Massan, etelässä Boussinin ja lännessä Pelenganan kuntiin. Pinnanmuodostukseltaan se on etupäässä tasankoa.

Kuntaan kuuluu kymmenen kylää. Asukkaat ovat soninkeja, bambaroita ja fulbeja.

Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi ja riisi. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan käsityöammatteja ja kaupankäyntiä. Tougoussa pidetään viikoittaiset markkinat. Kylässä on myös terveysasema.

## Lähteet
Farakou Massa

**Farakou Massa** on maalaiskunta Ségoun alueen Ségoun piirissä Malissa. Sen keskuskylä Kominè sijaitsee Nigerjoen rannalla 55 kilometriä Ségousta koilliseen. Kunnassa on 14&nbsp;300 asukasta (vuonna 2009).

Farakou Massan kunta rajoittuu pohjoisessa Ségoun piirin Sibilan, idässä Dioron, etelässä Boussinin, lounaassa Togoun ja luoteessa Sansandingin kuntiin. Seutu kuuluu Sahelin ja Sudanin siirtymävyöhykkeeseen. Pinnanmuodostukseltaan se on pääosin tasankoa.

Kuntaan kuuluu kahdeksan kylää. Asukkaat ovat etupäässä soninkeja, fulbeja, bambaroita, bozoja ja somonoja. Vallitseva uskonto on islam.

Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, durra, maapähkinä, maissi, maapapu, lehmänpapu, riisi ja vihannekset. Kotieläimiä ovat naudat, lampaat, vuohet ja aasit. Lisäksi harjoitetaan käsityöammatteja ja pienimuotoista kaupankäyntiä. Kominèssa on markkinapaikka.

Kunnan liikenneyhteydet ovat heikot. Palveluihin kuuluvat alakoulut ja terveysasema.

## Lähteet
Eeva Soivio

**Eeva Soivio** (s. 31. tammikuuta 1976 Seinäjoki) on suomalainen näyttelijä.

Soivio on opiskellut Teatterikorkeakoulussa, josta hän valmistui teatteritaiteen maisteriksi vuonna 2002. Kristian Smeds kiinnitti Soivion suoraan Teatterikorkeakoulusta näyttelijäksi Kajaanin kaupunginteatteriin, jossa Soivio näytteli vuosina 2002–2005. Vuodesta 2006 alkaen hän on ollut kiinnitettynä vakituisena näyttelijänä helsinkiläisessä KOM-teatterissa.

## Roolit

**KOM-teatteri, vuodesta 2006**

- Vallankumous Ohj. Lauri Maijala Roolit: Rv. Perander, Hellu 2014

- Kolme sisarta Ohj. Lauri Maijala Rooli: Masha 2013

- Karkkipäivä Ohj. Pekka Milonoff Rooli: Katri 2012

- Vadelmavenepakolainen Ohj. Arn-Henrik Blomquist Rooli: Useita 2011

- Kalavale Ohj. Pekka Milonoff Rooli : Saunakukka Parantainen 2009

- Kolmas Ohj. Johanna Freundlich Rooli: Veera 2008

- Kohti Ohj. Pekka Milonoff Rooli: Anna 2008

- Vanja-eno Ohj. Pekka Milonoff Rooli: Jelena 2007

- Pidän Sinusta Huolta Ohj. Tuomo Aitta Rooli: Minna Kurkela 2006

- Täällä Pohjantähden Alla Ohj. Pekka Milonoff Rooli: Elina 2006

***Kajaanin Kaupunginteatteri, 2002-2005***

- Huhtikuun Noita Ohj. Fiikka Forsman Rooli: Desiree 2005

- Kolme sisarta Ohj. Kristian Smeds Rooli: Olga 2004

- Pirut ja Enkelit Tanssillinen teatteriesitys. Ohj. Samuli Reunanen koreografia Sonja Ryhänen Rooli: Piru-Parka 2004

- Woyzeck Ohj. Kristian Smeds Rooli: Marie 2003

**Muita esityksiä**

- Kutsumattomia Vieraita Ohj. Reko Lundan Rooli: Netta Kansallisteatteri 2006

- Solveigin Laulu Ohj. Fiikka Forsman Rooli: Solveig Turun Kaupunginteatteri 2005


**Elokuva**

- Karhuherra Paddington, äidin rooli, Dubbaus Werne 2014

- Miten Meistä Tuli Ystäviä, Emmin rooli Ohj. Jarmo Lampela Kom elokuva 2013

- Joulutarina, Aleksandran rooli, Ohj. Juha Wuolijoki Snapper Films elokuva 2007

- Arvon Veli, bussikuskin rooli, Ohj. Mika Lehtinen YLE TV Elokuva 2004

**Televisio**

- Punainen Kolmio, Minni Asikaisen rooli, Ohj. Heidi Köngäs YLE TV 2015

- Saapasjalkakissa, Svinksin rooli, Dubbaus Werne 2014 (Netflix)

- Ihan Sama, Anna Oittisen rooli, Ohj. Jarmo Lampela YLE TV 2014

- Toisen Kanssa Johannan rooli, Ohj. Lauri Nurkse 2014

- Napamiehet Ohj. Janne Reinikainen BUFO 2014

- Jumalan Kaikki Oikut, Marjukan rooli, Ohj. Jarmo Lampela 2006

**Radio**

- Risto Räppääjä Ohj. Tarja Jakunaho YLE Kuunnelma 2012

- Hissitarinoita Ohj. Pekka Kyrö YLE Kuunnelma 2008

- Krokotiili Gena Ohj. Juha Wuolijoki YLE kuunnelma

- Meänkylä Ohj. Tarja Jakunaho YLE Kuunnelma

- Täällä Pohjantähden alla Ohj. Mm. Tarja Jakunaho YLE Kuunnelma

**Musiikki**

- Kun ei parempaan pysty -musiikkiteatteri Ohj. Heidi Räsänen 2007

- Vanhenisitko Kanssani - musiikkiteatteri 2004

- liman tyttöjä -lauluyhtye 1998 lähtien

## Lähteet

## Aiheesta muualla
* 
*
Valkoiset (täsmennyssivu)

**Valkoiset** voi tarkoittaa esimerkiksi:

* kaukasidisen eli valkoisen rodun edustajat
* valkoiset, joidenkin maiden väestötilastoinnissa määritelty ihmisryhmä
* valkoiset, Suomen sisällissodan osapuoli
* valkoiset, Venäjän sisällissodan valkoinen armeija
* valkoiset, yksi factioista eli Rooman valtakunnan vaunukilpa-ajotalleista